CELEX: 62019TN0246
Language: et
Date: 2019-04-10 00:00:00
Title: kohtuasi T-246/19: 10. aprillil 2019 esitatud hagi — Kambodža ja CRF versus komisjon

24.6.2019   
            
            
               ET
            
            
               Euroopa Liidu Teataja
            
            
               C 213/57
            
         
      10. aprillil 2019 esitatud hagi — Kambodža ja CRF versus komisjon
      (kohtuasi T-246/19)
      (2019/C 213/56)
      Kohtumenetluse keel: inglise
      
         Pooled
      
      
         Hagejad: Kambodža Kuningriik ja Cambodia Rice Federation (CRF) (Phnom Penh, Kambodža) (esindajad: advokaadid R. Antonini, E. Monard ja B. Maniatis)
      
         Kostja: Euroopa Komisjon
      
         Nõuded
      
      Hagejad paluvad Üldkohtul:
      
                  —
               
               
                  tühistada komisjoni 16. jaanuari 2019. aasta rakendusmäärus (EL) 2019/67 (1) ja
               
            
                  —
               
               
                  mõista kohtukulud välja Euroopa Komisjonilt.
               
            
         Väited ja peamised argumendid
      
      Hagi põhjenduseks esitavad hagejad kuus väidet.
      
                  1.
               
               
                  Esimene väide, et Euroopa Liidu tootjate mõiste piiramine Euroopa Liidus toodetud toorainest (paddy rice ehk kooritud riis) samasuguste või otseselt konkureerivate toodete tootjatega rikub Euroopa Parlamendi ja nõukogu 25. oktoobri 2012. aasta määruse (EL) nr 978/2012 (2) artikli 22 lõiget 1 ja artiklit 23. Teise võimalusena rikub kostja lähenemisviis määruse nr 978/2012 artikli 22 lõiget 2.
               
            
                  2.
               
               
                  Teine väide, et tuginedes väärale või ebatäpsele teabele või teabele, mis ei olnud konkreetselt seotud samasuguse tootega, ei hinnanud kostja „tõsiseid raskusi“ nõuetekohaselt, rikkudes määruse nr 978/2012 artiklit 23. See muutis võimatuks hinnata asjakohaselt, kas määruse (EL) nr 978/2012 artikli 22 lõike 1 tingimused on täidetud seoses samasuguse tootega, nagu on määratletud määruse nr 978/2012 artikli 22 lõikes 2.
               
            
                  3.
               
               
                  Kolmas väide, et kostja võrdles Kambodža impordihindu Euroopa Liidu hindadega viisil, mis rikkus määruse nr 978/2012 artikli 22 lõiget 1 ja artiklit 23.
               
            
                  4.
               
               
                  Neljas väide, et kostja poolt põhjusliku seose hindamine rikub määruse nr 978/2012 artikli 22 lõiget 1, kuna Euroopa Liidu tööstusele osaks saanud tõsised raskused ei olnud Kambodža impordimahu ja –hindade piisavalt otsene tagajärg. Kuivõrd määrus 2019/67 tugineb kumulatiivsele analüüsile, rikub see ka määruse nr 978/2012 artikli 22 lõiget 1.
               
            
                  5.
               
               
                  Viies väide, et kostja jättis avalikustamata mitu olulist fakti või kaalutlust või nende oluliste faktide või kaalutluste aluseks olnud üksikasja, rikkudes komisjoni 28. augusti 2013. aasta delegeeritud määruse (EL) nr 1083/2013 (3) artikli 17 lõikeid 1, 2, 3 ja 4 ning määruse nr 978/2012 artiklit 38 ja hagejate kaitseõigusi.
               
            
                  6.
               
               
                  Kuues väide, et koostatud toimikus on ulatuslikud lüngad ning sellest puudub oluline hulk teavet. See rikub komisjoni delegeeritud määruse nr 1083/2013 artiklit 14, määruse nr 978/2012 artiklit 38 ja hagejate kaitseõigusi.
               
            
         (1)  Komisjoni 16. jaanuari 2019. aasta rakendusmäärus (EL) 2019/67, millega kehtestatakse kaitsemeetmed Kambodžast ja Myanmarist pärineva indica riisi impordi suhtes (ELT 2019, L 15, lk 5).
      
         (2)  Euroopa Parlamendi ja nõukogu 25. oktoobri 2012. aasta määrus (EL) nr 978/2012 üldiste tariifsete soodustuste kava kohaldamise ning nõukogu määruse (EÜ) nr 732/2008 kehtetuks tunnistamise kohta (ELT 2012, L 303, lk 1).
      
         (3)  Komisjoni 28. augusti 2013. aasta delegeeritud määrus (EL) nr 1083/2013, millega kehtestatakse tariifsete soodustuste ajutise peatamise ja üldiste kaitsemeetmete vastuvõtmise menetlusega seotud eeskirjad vastavalt Euroopa Parlamendi ja nõukogu määrusele (EL) nr 978/2012 üldiste tariifsete soodustuste kava kohaldamise kohta (ELT 2013, L 293, lk 16).